РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 10

от заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет,
проведено на 17 юли 2025 г.

Днес, 17 юли 2025 г. от 11:30 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА - отсъства
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „Съдебна статистика“ /СС/, дирекция „Съдебна карта, натовареност и съдебна статистика“ /СКНСС/, Илияна Иванова – гл. експерт в отдел „СС“, дирекция „СКНСС“, Елена Станишева – гл. експерт – юрисконсулт в отдел „Съдебна карта и натовареност“ /СКН/, дирекция „СКНСС“ и Бетина Димитрова – мл. експерт – юрисконсулт, в отдел „СКН“, дирекция „СКНСС“.

Заседанието протече при следния дневен ред:

1.  Годишен доклад на Европейската комисия за върховенството на правото за България за 2025 г.

2. Доклад от експертните сътрудници към комисията във връзка с решение по протокол № 6/30.04.2025 г., т. 5 на КСКНСС към СК на ВСС. 

3. Обобщена информация за образуването, движението и приключването на делата, постъпили във Върховния касационен съд за периода от 01.01.2025 г. до 30.06.2025 г. 
(Писмо вх. № ВСС-11021/08.07.2025 г.)

4. Проект на типова длъжностна характеристика за длъжността  – „Младши експерт – юрисконсулт“ в отдел „Съдебна карта и натовареност“, дирекция „Съдебна карта, натовареност и съдебна статистика“ в АВСС.

5. Решение на комисия „Бюджет и финанси“ към пленума на ВСС относно изготвяне на проектобюджета на ВСС за 2026 г., и предоставяне на обосновани и остойностени предложения за нови дейности и/или нови щатни бройки за периода 2026-2029 г., които досега не са предвиждани по бюджета на ВСС, както и информация за броя на младшите магистрати и свободните длъжности за първоначално назначаване по чл. 179 от ЗСВ за същият период. 

6. Решение на комисия „Бюджет и финанси“ към пленума на ВСС относно изготвяне на подробен отчет към полугодието за изпълнение на програмния бюджет на съдебната власт за 2025 г.

7. Предложение от експертните сътрудници към комисията относно проект за изменение и допълнение на Номенклатурата на статистическите кодове по граждански, търговски и фирмени дела и Приложение 3.1 към Правилата за оценка на натовареността на съдиите (ПОНС).

8. Писмо от директора на дирекция „Правна“ в администрацията на ВСС относно решение № 7677 от 10.07.2025 по адм. дело № 8170/2024 г. на ВАС. 
(Писмо с вх. №  ВСС- 8916/24/11.07.2025 г.)

9. Писмо от Радослава Йорданова – председател на РС – Ихтиман относно модул за централизирано разпределение и електронна обработка на заповедни дела (МЦРЕОЗД).  
(Писмо с вх. №  ВСС -11265/11.07.2025 г.)

	По дневния ред:

	ОТНОСНО точка 1 от дневния ред: Годишен доклад на Европейската комисия за върховенството на правото за България за 2025 г.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение Годишният доклад на Европейската комисия за върховенството на правото за България за 2025 г.

2. Внася Годишният доклад на Европейската комисия за върховенството на правото за България за 2025 г. в първото редовно заседание на съдийската колегия на Висшия съдебен съвет, като предлага на съдийската колегия на ВСС да приеме следното решение:
ПРОЕКТ
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. Приема за сведение Годишният доклад на Европейската комисия за върховенството на правото за България за 2025 г.
ОТНОСНО точка 2 от дневния ред: Доклад от експертните сътрудници към комисията във връзка с решение по протокол № 6/30.04.2025 г., т. 5 на КСКНСС към СК на ВСС. 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема изготвения от експертните сътрудници към Комисията доклад, съдържащ съпоставена обобщена информация за 2024 г. относно степента на натовареност на съдилищата по критерии, съгласно Правилата за определяне и изплащане на допълнителни възнаграждения на съдии по реда на чл. 233, ал. 6, изречение първо от ЗСВ и Правилата за оценка за натовареността на съдиите. 

2. Изпраща приетата с решение по протокол № 6/30.04.2025 г. на КСКНСС, обобщена информация за определяне степента на натовареност на съдилищата за 2024 г., изготвена съгласно чл. 5 от Правилата за определяне и изплащане на допълнителни възнаграждения на съдии по реда на чл. 233, ал. 6, изречение първо от ЗСВ за,  на комисия „Бюджет и финанси“ към  пленума на Висшия съдебен съвет, по компетентност.
	
ОТНОСНО точка 3 от дневния ред: Обобщена информация за образуването, движението и приключването на делата, постъпили във Върховния касационен съд за периода от 01.01.2025 г. до 30.06.2025 г. 
(Писмо вх. № ВСС-11021/08.07.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:
	
	1. Приема обобщената информация за образуването, движението и приключването на делата, постъпили във Върховния касационен съд за периода от 01.01.2025 г. до 30.06.2025 г., представена от председателя на Върховния касационен съд на основание чл. 114, ал. 1, т. 14 от Закона за съдебната власт.
 
	2. Внася представената от председателя на Върховния касационен съд обобщена информация в първото редовно заседание на съдийската колегия на Висшия съдебен съвет, като предлага на съдийската колегия на Висшия съдебен съвет да приеме следните решения:
ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	1. ПРИЕМА обобщената информация за образуването, движението и приключването на делата, постъпили във Върховния касационен съд за периода от 01.01.2025 г. до 30.06.2025 г., представена от председателя на Върховния касационен съд на основание чл. 114, ал. 1, т. 14 от Закона за съдебната власт. 

	2. Обобщената информация ДА СЕ ПУБЛИКУВА на интернет-страницата на Висшия съдебен съвет в раздел „Съдебна статистика“.

ОТНОСНО точка 4 от дневния ред: Проект на типова длъжностна характеристика за длъжността  – „Младши експерт – юрисконсулт“ в отдел „Съдебна карта и натовареност“, дирекция „Съдебна карта, натовареност и съдебна статистика“ в АВСС.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:
	
        1. Одобрява типова длъжностна характеристика за длъжността „Младши експерт – юрисконсулт“ в отдел „Съдебна карта и натовареност“, дирекция „Съдебна карта, натовареност и съдебна статистика“ в АВСС.
 
       	2. Изпраща решението по т. 1 на Главния секретар на ВСС, за предприемане на действия по компетентност съгласно правомощията му по чл. 355, ал. 5, т. 1 и т. 2 от Закона за съдебната власт.

ОТНОСНО точка 5 от дневния ред: Решение на комисия „Бюджет и финанси“ към пленума на ВСС относно изготвяне на проектобюджета на ВСС за 2026 г., и предоставяне на обосновани и остойностени предложения за нови дейности и/или нови щатни бройки за периода 2026-20029 г., които досега не са предвиждани по бюджета на ВСС, както и информация за броя на младшите магистрати и свободните длъжности за първоначално назначаване по чл. 179 от ЗСВ за същият период. 
МОТИВИ: С оглед доброто развитие на работата в дирекция „Съдебна карта, натовареност и съдебна статистика“ по дейности, очертани в чл. 77а от Правилника за организация дейността на Висшия съдебен съвет и на неговата администрация, са необходими средства за обезпечаване на следните функции и дейности:
1. Планиране на средства за 2026 г. относно разкриване на нови 4 (четири) щатни бройки за обезпечаване дейностите на двата отдела в дирекция:
Във връзка с проведените реформи в съдебната система по проект „Проектиране, разработка и внедряване в ЕИСС на модул „Централизирано разпределение и електронна обработка на заповедни дела“, интегриран с ЕПЕП“ и стартирането на задължителната съдебна медиация е необходимо допълнително кадрово обезпечаване с общо с 4 (четири) щатни длъжности в дирекцията, разпределени по следния начин: 2 (две) щатни длъжности в отдел „Съдебна карта и натовареност“ и 2 (две) щатни длъжности в отдел „Съдебна статистика“. Искането е обусловено във връзка с функциониращите вече реформи посочени в горецитираните проекти и обема на техните дейности, свързани с натовареността на съдиите и съдилищата, със събиране и анализ на статистическите данни и с измерването на натовареността по обективен критерий. Към тези нови дейности като се прибавят и останалите функции и задължения извършвани в дирекция „Съдебна карта, натовареност и съдебна статистика“ се налага извода за необходимостта от разкриване на още 4 (четири) щатни бройки, с цел поемане на обема на работа по всеобхватните дейности в отделите и при спазване на принципа на взаимозаменяемост на служителите вътре в дирекцията. Предвид тези мотиви, следва необходимост от прогнозиране на тези длъжности в бюджета на съдебната система за 2026 г., като бъдат предвидени разходи за заплащане на трудови възнаграждения и съответните дължими осигуровки по щат.

2. Планиране на средства за 2026 г. относно надграждане на Единната информационна система на съдилищата (ЕИСС).
Надграждането на Единната информационна система на съдилищата (ЕИСС) е необходимост обвързана с обезпечаване работата на отдел „Съдебна статистика“, дирекция „Съдебна карта, натовареност и съдебна статистика“. Искането за надграждане на ЕИСС е обусловено и от подобряването ѝ с двата нови модула - Модул „Централизирано разпределение и електронна обработка на заповедни дела“, интегриран с ЕПЕП“ и Модул за администриране на провежданите медиации по дела. Надграждането цели възможността за генериране на справки от базата на съдилищата, които ще съдържат агрегирани данни от системата, необходими за дейностите на отдела и за нуждите на Висшия съдебен съвет. 
Във връзка с надграждането на ЕИСС, със свое решение комисия „СКНСС“ към СК на ВСС, отразено в протокол № 8/11.06.2025 г., т. 7 е заявила планиране за 2025 г. на обществена поръчка, на стойност 139 999,20 лева (сто тридесет и девет хиляди деветстотин деветдесет и девет лева и 0,20 лв.).  

3. Планиране на средства за 2026 г. и тригодишния период 2027-2029 г. относно наредба за подбора статута и дейността на медиаторите в съдебните центрове за медиация.
В Националния план за възстановяване и устойчивост е включена Реформа 3 (К10.Р3): „Разширяване на използването на алтернативни способи за разрешаване на спорове и въвеждане на медиация, задължителна по някои видове дела“.
За успешното реализиране на реформата е необходимо изпълнението на ключов етап 227 „Влезли в сила законодателни изменения в относимото законодателство за въвеждане на задължителна съдебна медиация при някои граждански и търговски спорове“.
В бр. № 55 от 08.07.2025 г. на „Държавен вестник“ е обнародван Закон за изменение и допълнение на Гражданския процесуален кодекс, който е приет от 51-то Народно събрание и с него се въвежда задължителна информационна среща за процедура по медиация, в случаите и при условията предвидени в закона, с цел да се преодолее недоверието на гражданите към медиацията като алтернативен способ за разрешаване на спорове.
Съгласно НПВУ и оперативните договорености за цялостното изпълнение на етапа следва да бъдат приети и влезли в сила законодателни изменения в Гражданския процесуален кодекс и в Закона за медиацията, както и да бъдат приети две наредби.
Изготвен е проект на Наредба № 12 за медиаторите и процедурите в съдебните центрове по медиация, 
С предложения проект на Наредба № 12 за медиаторите и процедурите в съдебните центрове по медиация се уреждат подборът, статутът и дейността на медиаторите към съдебните центрове; обучението на медиаторите към съдебните центрове; мандатът и оценката на дейността на медиаторите към съдебните центрове; организацията на провеждането на информационните срещи и на процедурите по медиация в съдебните центрове; информацията, която медиаторите предоставят на съдебните центрове във връзка с проведените процедури по медиация при спазване на принципа на поверителност; размерът на дължимите от страните такси за съдебния център, вида на разноските в информационната среща и в процедурата по медиация по висящи съдебни дела и възнаграждението на медиаторите към съдебните центрове.
Целите на Наредбата са осигуряване на ефективно използване на медиацията по висящи съдебни дела, както и гарантиране на високото качество на провежданите в съдебните центрове информационни срещи за процедури по медиация и на самите процедури по медиация.
В чл. 23 от Закона за медиацията е предвидено, че информационната среща и процедурата по медиация по висящо съдебно дело по чл. 19, ал. 1 и 3 с обща продължителност до 3 часа се заплащат от бюджета на съда. Разноските включват осигуряване на помещение и други условия за провеждане на срещите и възнаграждение за медиатор, предвидени в наредба по чл. 25.
В съответствие с разпоредбата на чл. 78а от ГПК в проекта на Наредбата е предвидено възнаграждение на медиатор към съдебен център по медиация за участие в информационна среща или процедура по медиация в размер на 100 лв. за час.
Във финансовата обосновка към Наредбата е предвидено, че възнагражденията на медиаторите в съдебните центрове по медиация за час и половина са в размер на 150 лв., което се равнява на 3 540 600 лв. за една година.
При изготвяне на финансовата обосновка са взети в предвид статистическите данни за броя постъпили дела (23 604 бр.) през второто полугодие на 2024 г., които попадат в обхвата на кръга от дела, по които страните могат да бъдат препратени на информационна среща за процедура по медиация. Условно е прието, че от тях на информационна среща за процедура по медиация биха били препратени половината дела (11 802 бр.). Изчислено е съответно дължимата сума за възнаграждение за медиаторите и разходите по провеждане на процедура по съдебна медиация, която е в размер на не по – малко от 1 180 300 лв. 
Предвид обстоятелството, че в бюджетната прогноза следва да бъдат предвидени необходимите разходи не за полугодие, а за цяла бюджетна година, то изчислената сума от 1 180 300 лв. е удвоена и по този начин е определена необходимата сума в размер на 3 540 600 лв.
По изложените съображения е необходимо да бъдат заложени по бюджета на ВСС следните разходи за заплащане на възнагражденията на медиаторите в съдебните центрове по медиация, както следва: за 2026 г. - 3 540 600 лв. и обща прогнозна стойност за периода 2027 – 2029 г. - 10 621 800 лв. (за 2027 г. - 3 540 600 лв.; за 2028 г. - 3 540 600 лв.; за 2029 г. - 3 540 600 лв).

4. Планиране на средства за 2026 г. и тригодишния период 2027-2029 г. относно закупуване на подходящ софтуерен продукт – SPSS (Statistical Package for the Social Sciences), използван за статистически анализ, предлагащ широк набор от функции за управление на данни, статистически анализ и отчитане.
В изпълнение на основните си функции отдел „Съдебна статистика“, дирекция „Съдебна карта, натовареност и съдебна статистика“ събира различни видове статистически данни, свързани с дейността на органите на съдебната власт, обработва събраната информация, подготвя анализи на събраните данни, съставя периодични и специализирани отчети и справки.
Изправени пред нарастващото количество информация и необходимостта от бързо вземане на информирани решения, става все по-ясно, че ръчните методи и текущите инструменти не са достатъчни за постигане на желаните резултати. Във връзка с това е необходимо да се подчертаят причините, поради които е изключително важно да се осигури специализиран софтуер за статистически анализи:
•	Подобряване на ефективността: Софтуерът ще автоматизира и улесни процесите на събиране и обработка данните, което ще спести време и ресурси;
•	Качествена обработка на данни: Интуитивното управление на голям набор от данни с множество променливи и случаи. Поддържане на възможността за обединяване, преформатиране и трансформиране на данните.
•	Разширени възможности за отчети и анализи: Софтуерът ще осигури необходимите средства за създаване на детайлни отчети и визуализации, които ще бъдат от съществено значение за стратегическото планиране и ефективността на вътрешните процеси.
•	Осигуряване статистически обосновани резултати – Резултатите обработени от софтуерния пакет са статистически стабилни и надеждни, широко признати в академични, правителствени и търговски изследвания.
С цел повишаване ефективността на аналитичната дейност в дирекцията, подходящ софтуер е SPSS (Statistical Package for the Social Sciences). 
„SPSS“ е софтуерен пакет, използван за статистически анализ, предлагащ широк набор от функции за управление на данни, статистически анализ и отчитане. Ключовите функции включват инструменти за подготовка на данни, разнообразни опции за статистически анализ (описателен, заключителен, прогнозен), възможности за визуализация на данни и възможност за работа с голям набор от данни. Също така поддържа различни файлови формати и предлага удобен за потребителя интерфейс. Възможност за запазване и изпълнение на SPSS синтаксиси (скриптов език за повтарящи се анализи в различни набори от данни или отчети).
Платформата е лицензирана и се наема посредством годишен абонамент, сумата на който зависи от броя потребители, използващи решението и от вида на лиценза. Двата вида лицензи са за един оторизиран потребител или мрежови лиценз, които позволява множество потребители да имат достъп до софтуера едновременно. 
-	Лиценз за един потребител:
•	Базов пакет – 1 188 евро годишен лиценз с 10% намаление за първата година (цена след изтичане на първата година - 1 320 евро).
•	Базов пакет с допълнителен пакет за статистически цели – 2 134,84 евро с 10% намаление за първата година на лиценза (цена след изтичане на първата година 2 372,04 евро).
Допълнителният пакет за статистически цели е основният тип статистически пакет за използване на SPSS, който с лекота анализира данните и предоставя възможност за активна работа с тях по отношение на предварителната им обработка, визуално представяне, експортиране и споделяне. 
Той е подходящ за потребители, които активно работят с данни от различни източници и създават справки, отчети и анализи за ползване в и извън организацията.
-	Мрежовият лиценз е подходящ вариант за организации с голям брой потенциални потребители, но с ограничен брой едновременни потребители, които използват софтуера в даден момент. За стойността на този вид лиценз, е необходимо да се осъществи връзка с оторизиран дистрибутор за разпространение на софтуера.
	Прогнозиране на стойностите за този вид разход се предвижда за 2026 г., както и за тригодишен период. Посочената сума от 2 372,04 евро (4 640,00 лв.) представлява цена за годишен абонамент за базов пакет, като общата стойност за три години възлиза на 7 116,12 евро (13 920 лв).
По изложените съображения е необходимо да бъдат заложени по бюджета на ВСС следните разходи за закупуване на софтуерен продукт – SPSS (Statistical Package for the Social Sciences), както следва: за 2026 г. – 4 640,00 лв. и обща прогнозна стойност за периода 2027 – 2029 г. – 13 920 лв. (за 2027 г. - 4 640,00 лв.; за 2028 г. - 4 640,00 лв.; за 2029 г. - 4 640,00 лв).
	Във връзка с горното:

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение извлечение по т. 1 от протокол № 22/18.06.2025 г. на комисия „Бюджет и финанси“ към пленума на ВСС. 

2. Планира средства за 2026 г. относно разкриване на нови 4 (четири) щатни бройки за обезпечаване дейностите на двата отдела в структурата на дирекция „Съдебна карта, натовареност и съдебна статистика“ АВСС. 

3. Планира средства във връзка с наредба за подбора статута и дейността на медиаторите в съдебните центрове за медиация, възнаграждения на медиаторите съгласно разпоредбата на чл. 78а от ГПК и разходите по провеждане на процедура по съдебна медиация, на стойност 3 540 600 лв. за 2026 г. и обща прогнозна стойност за периода 2027 – 2029 г. - 10 621 800 лв. 

4. Планира средства за закупуване на софтуерен продукт - SPSS (Statistical Package for the Social Sciences) на стойност 2 372,04 евро (4640,00 лв.). за 2026 г. и обща прогнозна стойност за периода 2027 – 2029 г. - 7 116,12 евро (13 920 лв.) за нуждите на дирекция „Съдебна карта, натовареност и съдебна статистика“ в Администрацията на Висшия съдебен съвет. 

5. Изпраща решението по т. 1, 2, 3 и 4 на комисия „Бюджет и финанси“ към пленума на Висшия съдебен съвет, по компетентност.

6. С оглед компетентността на отдел „Методология и развитие на централизираните информационни системи“, комисията счита за целесъобразно предложените средства за надграждане на Единната информационна система на съдилищата (ЕИСС) да бъдат включени в проектобюджета за 2026 г., както и в бюджетната прогноза за периода 2027-2029 г. на дирекция „Информационни технологии“, АВСС.

7. Изпраща решението по т. 6 на отдел „МРЦИС“ в дирекция „ИТ“, АВСС, за изпълнение.

ОТНОСНО точка 6 от дневния ред: Решение на комисия „Бюджет и финанси“ към пленума на ВСС относно изготвяне на подробен отчет към полугодието за изпълнение на програмния бюджет на съдебната власт за 2025 г.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Одобрява доклада относно постигнатите цели, както и ползата и ефекта за обществото и резултатите от дейността и изпълняваните задачи от комисия „Съдебна карта натовареност и съдебна статистика“ към съдийската колегия на Висшия съдебен съвет за периода 01.01.2025 г. – 30.06.2025 г. включително. 

2. Одобрява доклада относно постигнатите цели, както и ползата и ефекта за обществото и резултатите от дейността и изпълняваните задачи от дирекция „Съдебна карта натовареност и съдебна статистика“ в администрацията на Висшия съдебен съвет за периода 01.01.2025 г. – 30.06.2025 г. включително. 

3. Изпраща одобрените доклади по т. 1 и т. 2 на комисия „Бюджет и финанси“ към пленума на ВСС, по компетентност. 

ОТНОСНО точка 7 от дневния ред: Предложение от експертните сътрудници към комисията относно проект за изменение и допълнение на Номенклатурата на статистическите кодове по граждански, търговски и фирмени дела и Приложение 3.1 към Правилата за оценка на натовареността на съдиите (ПОНС).

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема изготвения от експертните сътрудници към комисията доклад, ведно с проект за изменение и допълнение на Номенклатурата на статистическите кодове по граждански, търговски и фирмени дела /актуализация 25.02.2025 г./ и проект за изменение и допълнение на Приложение № 3.1 към Правилата за оценка на натовареността на съдиите.

2. Изпраща на постоянната работна група по граждански и търговски дела, сформирана с решение на КСКНСС по протокол № 7/27.05.2020 г., проект за изменение и допълнение на Номенклатурата на статистическите кодове по граждански, търговски и фирмени дела /актуализация 25.02.2025 г./ и проект за изменение и допълнение на Приложение № 3.1 към Правилата за оценка на натовареността на съдиите, за изразяване на становища и предложения, в едноседмичен срок от получаването им.

3. Възлага на експертните сътрудници към комисията, след получаване на становищата от членовете на работната група, да внесат проект за изменение и допълнение на Номенклатурата на статистическите кодове по граждански, търговски и фирмени дела /актуализация 25.02.2025 г./ и проект за изменение и допълнение на Приложение № 3.1 към Правилата за оценка на натовареността на съдиите, в следващо заседание на комисията.

ОТНОСНО точка 8 от дневния ред: Писмо от директора на дирекция „Правна“ в администрацията на ВСС относно решение № 7677 от 10.07.2025 по адм. дело № 8170/2024 г. на ВАС. 
(Писмо с вх. №  ВСС- 8916/24/11.07.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение решение № 7677 от 10.07.2025 по адм. дело № 8170/2024 г. на ВАС. 

ОТНОСНО точка 9 от дневния ред: Писмо от Радослава Йорданова – председател на РС – Ихтиман относно модул за централизирано разпределение и електронна обработка на заповедни дела (МЦРЕОЗД).  
(Писмо с вх. №  ВСС -11265/11.07.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Одобрява изготвения от експертните сътрудници към комисията проект на отговор до г-жа Радослава Йорданова – председател на РС – Ихтиман.
2. Да се изпрати одобрения по т. 1 отговор на г-жа Радослава Йорданова – председател на РС – Ихтиман.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: / п /

			ДАНИЕЛА МАРЧЕВА